गत संविधानसभामा ३३ प्रतिशत महिला सभासदहरुको उपस्थितिलाई हामी नेपाली महिलाहरुले एउटा ठूलो उपलव्धीका रुपमा लिएका छौँ । तर यो उपलव्धी हामीले एकपटकका लागि मात्र चाहेका होइनौँ । हामीले त्यसलाई एउटा राम्रो सुरुवातको रुपमा लिएका छौँ र हामी त्यसको निरन्तरता चाहन्छौँ । त्यसपछि क्रमश हरेक निर्वाचनमा महिलाको सहभागिता बढाउँदै निर्वाचन परिणाममा नै महिलाको “समानुपातिक तथा समावेसी सहभागिता” गर्ने हाम्रो लक्ष्य रहेको पनि यहाँहरुलाई अवगत गराउँदछौँ ।
